hotchpotch/miracl-hf-unified huggingface dataset:
Nausifanes
Nausifanes () (n. 325 eaa.) oli antiikin kreikkalainen filosofi ja reettori, joka oli Demokritoksen ja Pyrrhonin oppilas ja seurasi Demokritoksen atomistisia opetuksia. Hän oli kotoisin Teoksesta.
Nausifaneella oli paljon oppilaita, ja hänet tunnettiin ennen kaikkea reettorina. Epikuros oli eräässä vaiheessa hänen oppilaitaan, mutta vaikuttaa olleen tyytymätön tähän. Epikuros omaksui kuitenkin mahdollisesti atomisminsa Nausifaneelta. Epikuros on mahdollisesti omaksunut myös kolme totuuden kriteeriään teokseensa "Ohjenuora" ("Kanōn") Nausifaneen tietoteoriaa ja metodiikkaa käsitelleestä teoksesta "Kolmijalka" ("Tripodos").
Nausifanes katsoi, että luonnonfilosofian (fysiikan) tutkiminen oli paras perusta retoriikan ja politiikan tutkimuksille ja luonnonfilosofi on näin paras puhuja. Filodemoksen teos "Retoriikasta" esittää näkemyksiä tätä Nausifaneen ajatusta vastaan.
Seližarovon piiri
Seližarovon piiri () on paikallinen itsehallintoalue Tverin alueen länsiosassa Venäjällä. Vuonna 1929 perustetun piirin pinta-ala on 3 098 neliökilometriä. Asukkaita on 13 800 henkeä (vuonna 2009).
Piirin hallinnollinen keskus on Seližarovon taajama. Lisäksi siihen kuuluu 11 maalaiskuntaa:
Alun perin Kirovin nimeä kantanut piiri sai nykyisen nimensä vuonna 1965. Seudun kautta kulkee Toržokin ja Velikije Lukin välinen rautatie. Suurin joki on Volga. Tärkeimmät elinkeinot ovat maatalous, elintarviketeollisuus, puunjalostus ja rakennusmateriaalien tuotanto.
The Real Testament
The Real Testament on rap-artisti Pliesin esikoisstudioalbumi, joka julkaistiin 8. elokuuta 2007. Albumia myytiin ensimmäisellä viikolla 96 000 kappaletta, joten se sijoittui Billboard 200 -listan sijalle kaksi.
Galatasaray SK (koripallo)
Galatasaray Medical Park on turkkilainen koripalloseura. Se on osa Galatasaray SK -suurseuraa. Koripallo-jaosto perustettiin seuraan kuitenkin vasta 1929. Galatasaray on Ülker-nimisen yrityksen sponsoroima.
Galatasaray oli vielä vähän aikaa sitten koripalloon keskittynyt seura. Kun uusi presidentti valittiin seuran johtoon, on painopiste siirtynyt jalkapallon puolelle.
Kaudeksi 2011–2012 seura selviytyi ensimmäistä kertaa historiassaan Euroliigaan.
Galatasarayn historia alkaa 1900-luvun alkupuolelta, jolloin paikallisen koulun opettaja esitteli oppilailleen uuden pelin. Samainen opettaja vaikutti suuresti lajin leviämiseen Turkin alueella.
Seližarovo
Seližarovo () on kaupunkimainen taajama Tverin alueella Venäjällä. Se sijaitsee Volgan rannalla 189 kilometriä Tveristä länteen. Taajama on Seližarovon piirin keskus. Sen kautta kulkee Toržokin ja Velikije Lukin välinen rautatie (Seližarovon asema). Asukkaita on 7 000 henkeä (vuonna 2009).
Seližarovon kylä mainitaan ensimmäisen kerran vuonna 1504. 1800-luvulla se oli huomattava kaupan ja metsänhankinnan keskus. Vuonna 1916 Seližarovon kautta rakennettiin rautatie. Kaupunkimaisen taajaman statuksen se sai vuonna 1937. Nykyään siellä on mm. elintarvike- ja puunjalostusteollisuutta.
Nicholas Autrecourtlainen
Nicholas Autrecourtlainen (, tai "Nicolaus de Ultricuria") (n. 1299 - n. 1369) oli ranskalainen skolastinen filosofi ja teologi.
Nicholas syntyi Autrecourtissa lähellä Verdunia. Hänet tunnettiin ennen kaikkea skeptisismin kehittäjänä kohti äärimmäisiä loogisia johtopäätöksiä. Häntä on joskus pidetty keskiajan ainoana aidosti skeptisenä ajattelijana. Toisaalta hän ei ollut skeptikko esimerkiksi suhteessa aistihavaintoihin.
Nicholas oli omaksunut myös eräänlaisen atomismin. Hän katsoi, että kaikki aine, avaruus ja aika koostuvat jakamattomista atomeista, pisteistä ja hetkistä, ja että kaikki syntyminen ja häviäminen on seurausta atomien uudelleenjärjestymisestä. Hänen ajatuksensa muistuttavat paljon al-Ghazalin näkemyksiä. Tästä on päätelty, että hän olisi ollut tietoinen tämän teoksista joko suoraan tai Averroksen teosten kautta.
Nicholaksen teoksiin kuuluvat "Exigit Ordo" (1333/35), kirjeet ("Epistolae", 1335/36) sekä kvestio "Utrum visio alicuius rei naturalis possit naturali intendi" (1336/39). Ei ole varmaa, missä määrin Nicholas oli sitoutunut ajatuksiinsa, mutta paavi Klemens VI tuomitsi ne harhaoppisiksi 19. toukokuuta 1346, ja hänen teoksiaan poltettiin julkisesti.
Irakli Tsirekidze
Irakli Tsirekidze (s. 3. toukokuuta 1982) on georgialainen judoka.
Tsirekidzen parhaat saavutukset kansainvälisistä arvokilpailuista ovat maailmanmestaruus 90 kilogramman painoluokassa 2007 Rio de Janeirosta ja olympiakulta samassa sarjassa 2008 Pekingistä. Lisäksi hän on saavuttanut 90-kiloisissa EM-hopeaa vuonna 2007 ja -pronssia vuonna 2008 sekä 100 kg:n painoluokassa EM- ja MM-pronssia 2011. Masters/Grand Prix/Grand Slam -kilpailuista hän on saavuttanut yhden voiton ja kolme kolmossijaa sekä maailmancupeissa ja Continental Open -kilpailuissa viisi voittoa, kolme kakkossijaa ja neljä kolmossijaa.
Definition of Real
Definition of Real on rap-artisti Pliesin toinen studioalbumi vuodelta 2008. Albumi sijoittui Billboard 200 -listan kakkossijalle, koska ensimmäisellä viikolla sitä myytiin 214 902 kappaletta. Albumia oli siis myytty ensimmäisellä viikolla, kuin Pliesin aiempaa "The Real Testament" -albumia. Kaiken kaikkiaan "Definition of Realia" myytiin Yhdysvalloissa yli 540 000 kappaletta.
NHL:n varaustilaisuus 2009
NHL:n varaustilaisuus 2009 oli NHL:n 47. vuotuinen . Se järjestettiin osana Montreal Canadiensin satavuotisjuhlallisuuksia Centre Bell, Montréalissa, 26.–27. kesäkuuta. Tilaisuudessa varattiin pelaajia, jotka ovat syntyneet joko loppuvuonna 1990 tai alkuvuonna 1991. New York Islanders varasi draftin ensimmäisellä vuorolla kanadalaishyökkääjä John Tavaresin.
Varausvuorojen arvonta järjestettiin 14. huhtikuuta 2009. Ensimmäinen varausvuoro meni painotetussa arvonnassa, jossa runkosarjan viimeinen saa suurimman mahdollisuuden varata ensimmäisenä, New York Islandersille, joka oli myös runkosarjan viimeinen.
Kun runkosarjan viimeinen voitti arvonnan, muiden joukkueiden osalta jää runkosarjan järjestys voimaan. Sarjan viidellä huonoimmalla joukkueella oli mahdollisuus voittaa ensimmäinen varausvuoro. NY Islandersin jälkeen seuraavina varaavat Tampa Bay Lightning, Colorado Avalanche, Atlanta Thrashers ja Los Angeles Kings.
Keskeinen amerikkalainen kykyjenetsintäorganisaatio Central Scouting Service listasi huhtikuussa 2009 varaustilaisuuden lahjakkaimmat pelaajat perinteisessä viimeisessä arviionnissa ennen varsinaista varaustilaisuutta.
Pohjois-Amerikassa pelaavista kenttäpelaajista paras oli John Tavares, joka voitti OHL-juniorisarjan pistetilaston kauden aikana. Hänen jälkeensä toisena ja kolmentana olivat kesksuhyökkääjät Matt Duchene ja Evander Kane. Euroopassa pelaavien jääkiekkoilijoiden listaa hallitsivat ruotsalaiset, sillä kahdeksan parasta kenttäpelaajaa ja paras maalivahti tulee maasta. Kenttäpelaajien listalla kärjessä on puolustaja Victor Hedman, jonka jälkeen tulevat järjestyksessä Magnus Pääjärvi-Svensson ja Jacob Josefson.
Varaustilaisuuden yhteydessä NHL-joukkueet vaihtavat myös pelaajia ja varausoikeuksia. Ensimmäisenä päivänä vain kaksi joukkuetta vaihtoivat pelaajiaan. Philadelphia Flyers hankki Anaheim Ducksista puolustaja Chris Prongerin ja nuoren Ryan Dinglen vaihdossa Joffrey Lupuliin ja Luca Sbisaan. Lisäksi Philadelphia antoi Anaheimille tämän ja seuraavan vuoden ensimmäisen kierroksen varausvuoron. Muissa ensimmäisen päivän kaupoissa vaihdettiin vain varausoikeuksia.
Varausnumeron 118 käyttöä ei sallittu rangaistuksena Jonas Frogrenin sopimuksen rikkomisesta. Varausvuoro oli alun perin Carolinan, jolta varausvuoro oli siirtynyt helmikuussa Tampa Baylle ja maaliskuussa edelleen Torontolle.
Peter Seisenbacher
Peter Seisenbacher (s. 25. maaliskuuta 1960 Wien) on itävaltalainen judoka. Hän on eräs lajinsa menestyneimmistä kilpailijoista.
Seisenbacher voitti 86 kilogramman sarjan olympiakultaa 1984 Los Angelesin kisoissa ja puolusti menestyksekkäästi kultamitaliaan neljä vuotta myöhemmin Soulin kisoissa ensimmäisenä judokana yhdessä Hitoshi Saiton kanssa.
Seisenbacher voitti kultaa myös 1985 Soulin MM-kisoissa ja 1986 Belgradin EM-kisoissa. EM-hopeaa hän saavutti 86-kiloisissa vuosina 1980 ja 1983 sekä avoimessa painoluokassa vuonna 1986. EM-pronssia hän saavutti 86-kiloisissa vuosina 1984, 1985, 1987 ja 1988.
Marco De Nicolo
Marco de Nicolo (s. 30. syyskuuta 1976 Legnano) on italialainen kivääriampuja.
De Nicolo on saavuttanut MM-kilpailuissa hopeaa 10 metrin ilmakiväärissä ja kaksi pronssia 50 metrin pienoiskiväärin makuussa. Olympialaisissa hän on edustanut maataan Sydneyssä 2000, Ateenassa 2004 ja Pekingissä 2008. Parhaimmallaan de Nicolo on ollut viides 50 m pienoiskiväärin makuussa Ateenassa 2004.
Ostaškovin piiri
Ostaškovin piiri () on paikallinen itsehallintoalue Tverin alueen luoteisosassa Venäjällä. Vuonna 1929 perustetun piirin pinta-ala on 3 202 neliökilometriä. Asukkaita on 25 300 henkeä (vuonna 2009).
Piirin hallinnollinen keskus on Ostaškovin kaupunki. Lisäksi siihen kuuluu 11 maalaiskuntaa:
Seudulla on paljon järviä, joista suurin on Seliger. Piirin kautta kulkee Bologojen ja Velikije Lukin välinen rautatie. Ostaškovin kaupunki ja Seligerin rannat ovat suosittu matkailukohde. Seligerin Gordomlja-saarella sijaitsee suljettu taajama Solnetšnyi, joka muodostaa erillisen hallintoalueen.
Valon tanssi
Valon tanssi () on toiseksi ilmestynyt romaani Terry Pratchettin Kiekkomaailma-sarjassa.
Velho Rincewind on pudonnut maailman reunalta ja tulee taianomaisen kirjan, Octavon, pelastamaksi. Samaan aikaan velhot Ankh-Morporkin Näkymättömässä Yliopistossa saavat selville, että maailma on tuhoutuva ellei kahdeksaa mahtavinta loitsua lueta, niin ikään Octavosta. Kiekkomaailmaa kantava kilpikonna Suuri Kaksonen on asettanut itselleen uuden kurssin kohti salaperäistä punaista tähteä, eikä maailmaa pelastavia loitsuja voida lausua, jos Rincewindin pään sisään jäänyttä loitsua ei saada ajoissa paikalleen.
Da REAList
Da REAList on rap -artisti Pliesin kolmas studioalbumi. Albumi julkaistiin 16. joulukuuta 2008. Albumi julkaistiin melko nopeasti, sillä Pliesin edellinen albumi Definition of Real julkaistiin vain kuusi kuukautta enemmin.
Valdis Dombrovskis
Valdis Dombrovskis (s. 5. elokuuta 1971 Riika) on latvialainen poliitikko ja maan nykyinen EU-komissaari. Dombrovskis toimi Latvian pääministerinä vuosina 2009–2014.
Dombrovskis on suorittanut fysiikan tutkinnon Latvian yliopistossa vuonna 1993 ja taloustieteen tutkinnon Riian teknillisessä yliopistossa vuonna 1995. Valmistumisensa jälkeen hän työskenteli tutkimusassistentin tehtävissä saksalaisessa Mainzin yliopistossa, Latvian yliopiston fysiikan instituutissa ja yhdysvaltalaisessa Marylandin yliopistossa 1995–1998. Ennen poliittisen uransa alkua Dombrovskis työskenteli Latvian keskuspankin pääekonomistina vuosina 1998–2002.
Dombrovskis nousi Jaunais laiks -puolueen () johtajistoon vuonna 2002 ja toimi Latvian talousministerinä 2002–2004. Latvian liittyessä Euroopan unioniin hänet valittiin vuonna 2004 Euroopan parlamentin jäseneksi.
Ivars Godmanisin hallituksen jouduttua eroamaan helmikuussa 2009 talouskriisin synnyttämien protestien seurauksena nimitti presidentti Valdis Zatlers Dombrovskisin muodostamaan uuden hallituksen. Dombrovskis varoitti nimityksen jälkeen maan olevan konkurssin partaalla. Vuosina 2008–2009 Latvian bruttokansantuote romahti kriisin seurauksena lähes 17 prosenttia. Pääministerinä Dombrovskis toteutti säästötoimia, jotka lukeutuivat Euroopan kovimpiin: muun muassa budjettia ja eläkkeitä leikattiin sekä julkishallintoa pienennettiin. Toimenpiteisiin kuuluivat myös tuloveron ja arvonlisäveron korotus kolmella prosenttiyksiköllä. Maan suurin puolue, Kansanpuolue lähti hallituksesta maaliskuussa 2010 säästötoimiin liittyvien erimielisyyksien vuoksi, mutta Dombrovskis ilmoitti jatkavansa vähemmistöhallituksen johdossa lokakuun vaaleihin asti.
Vuoden 2011 vaalien jälkeen Dombrovskis sopi entisen presidentti Valdis Zatlersin perustaman Reformipuolueen ja Kansallisliiton kanssa hallituksen muodostamisesta, jolloin vaaleissa suurimmaksi puolueeksi noussut Harmoniakeskus jäi ulkopuolelle.
Riian kauppakeskuksen romahdus 2013 johti 27. marraskuuta 2013 siihen, että Dombrovskisin hallitus ilmoitti eroavansa. Hallitus oli julistanut kauppakeskusonnettomuuden seurauksena maahan kolmen päivän suruajan. Yhtenäisyyden Laimdota Straujuma nousi Dombrovskisin seuraajaksi pääministerinä 22. tammikuuta 2014.
Kašinin piiri
Kašinin piiri () on paikallinen itsehallintoalue Tverin alueen kaakkoisosassa Venäjällä. Vuonna 1929 perustetun piirin pinta-ala on 1 972 neliökilometriä. Asukkaita on 26 800 henkeä (vuonna 2009).
Piirin hallinnollinen keskus on Kašinin kaupunki. Lisäksi siihen kuuluu 11 maalaiskuntaa:
Piirin kautta kulkee Moskovan, Sonkovon ja Pietarin välinen rautatie. Maatalous on keskittynyt pellavan viljelyyn. Kašinin kaupunki oli keskiajalla itsenäisen ruhtinaskunnan keskus. Nykyään siellä on mm. elintarviketeollisuutta ja kylpylä.
Helsingin yliopiston koulutus- ja kehittämispalvelut HY+
Helsingin yliopiston koulutus- ja kehittämispalvelut HY+ on Helsingin yliopiston omistama, täydennyskoulutukseen ja kehittämispalveluihin keskittyvä yhtiö. Yhtiö oli aiemmin Helsingin yliopiston erillislaitos nimeltään Koulutus- ja kehittämiskeskus Palmenia (sittemmin Helsingin yliopiston koulutus- ja kehittämispalvelut). HY+ tarjoaa täydennyskoulutusta sekä muita koulutus- ja kehittämispalveluita Helsingin yliopiston tieteenaloilta. Lisäksi yhtiö koordinoi Helsingin yliopiston koulutusvientiä. Se palvelee erityisesti akateemisia aikuisopiskelijoita sekä julkisen sektorin ja elinkeinoelämän organisaatioita.
Helsingin yliopiston koulutus- ja kehittämispalveluiden johtaja on 16.2. 2015 lähtien Marjaana Suutarinen. Ennen häntä johtajana ovat toimineet Pirjo Hiidenmaa ja Kauko Hämäläinen.
Helsingin yliopiston koulutus- ja kehittämispalvelut – tuolloin organisaation nimi oli Palmenia – täytti 30 vuotta syksyllä 2009. Sen juuret ovat työllisyyskursseissa, joita alettiin järjestää akateemisen tutkinnon suorittaneille ja muille erityiskoulutetuille 1970-luvun loppupuolella.
Tuolloin yliopistojen aikuiskoulutustoiminta otti ensiaskeleitaan. Helsingin yliopiston konsistorissa tosin epäiltiin, ettei työllisyyskoulutuksen antaminen ole sopivaa yliopiston arvolle. Silloinen rehtori Ernst Palmén kuitenkin totesi, ettei työttömyyden vähentäminen ole kenellekään häpeäksi, ei edes Helsingin yliopistolle.
Kansleriksi sittemmin nimitetty Palmén vahvisti Lahden tutkimus- ja koulutuskeskuksen johtosäännön syksyllä 1979.
Palmenian nimi muuttui 10.6.2015. Uusi nimi on Helsingin yliopiston koulutus- ja kehittämispalvelut. Erillislaitos yhtiöitettiin 1.6.2016, jolloin viralliseksi nimeksi tuli HY+ Oy. Uusi yhtiö on Helsingin yliopiston omistama.
Organisaation aiempi nimi Palmenia tulee Helsingin yliopiston kansleri Ernst Philip Palménilta (1916–1991). Ernst Palmén toimi Helsingin yliopiston matemaattis-luonnontieteellisen osaston dekaanina 1960–1969, yliopiston vararehtorina 1971–1973, rehtorina 1973–1978 ja kanslerina 1978–1983.
Helsingin yliopiston koulutus- ja kehittämispalvelut suunnittelee ja toteuteuttaa vuosittain satoja täydennyskoulutuksia Helsingin yliopiston tieteenaloilta. Koulutuksiin osallistuu useita tuhansia opiskelijaoita joka vuosi. Vuonna 2015 koulutus- ja kehittämispalvelut järjesti 192 koulutusta, joihin osallistui 7 738 opiskelijaa.
Stéphane Augé
Stéphane Augé (s. 6. joulukuuta 1974 Pau) on ranskalainen maantiepyöräilijä, joka ajaa tällä hetkellä Cofidisissa. Hänen uransa suurimpia saavutuksia ovat Dunkerquen neljän päivän ajon voitto 2008, Cholet Pays de Loire -kilpailun voitto 2007 ja Ranskan ympäriajon vuoden 2007 mäkikilpailun johtopaikka kilpailun alkupuoliskolla.
Brendan O’Brien
Brendan O’Brien (s. 23. kesäkuuta 1960 Atlanta) on yhdysvaltalainen musiikkituottaja, joka on tehnyt tuotantotyötänsä vuodesta 1985. Hän nousi kuitenkin suuren musiikkikansan tietoon vasta 1993 Pearl Jam -yhtyeen "Vs."-albumin myötä. Hänet tunnetaankin pitkästä yhteistyöstä Pearl Jamin kanssa. Hänen tunnetuimmat tuotoksensa ovat lähinnä 1990- ja 2000-luvun albumeissa. 2000-luvun tunnetuimmat albumin lienevät Bruce Springsteenin albumit "The Rising" (2002), "Devils & Dust" (2006) ja "Working on a Dream" (2009). Hän on myös tuottanut Audioslaven albumin "Revelations" (2006) ja AC/DC:n albumin "Black Ice" (2008). Hän myös tuottaa Aerosmithin tulevan albumin.
Biotekniikan instituutti
Biotekniikan Instituutti (BI) on Helsingin yliopiston erillislaitos, joka sijaitsee Helsingissä Viikin kampuksella. Biotekniikan instituutin tehtävä on edistää bioteknologian, molekyylibiologian sekä solubiologian tutkimusta ja opetusta yhteiskunnan eduksi. Instituutin toiminta on kansainvälistä ja työskentelykieli on englanti.
BI:n tutkimusohjelmien johtava tutkija on Tomi Mäkelä.
Molekyyli- ja solubiologian tutkimusohjelma pyrkii selvittämään solujen morfogeneesin syyt ja dynamiikan. Erityisesti mielenkiintoa herättää tarkoin määrätty prosessi, jossa hyvin monimutkaiset solut kuten neuronit erikoistuvat. Tutkimus ulottuu aina solun tukirangasta solukalvon dynamiikkaan ja neuronien säätelyyn. Tutkimusohjelman jäsenet tekevät läheistä yhteistyötä biologisen kuvantamisen yksikön kanssa.
Molekyyli- ja solubiologian tutkimusohjelmaa johtaa Pekka Lappalainen. Tutkimusryhmiä tässä tutkimusohjelmassa on seitsemän.
Tutkimusohjelmassa tutkitaan elinten muodostumista sääteleviä mekanismeja selkärankaisissa ja selkärangattomissa eliöissä. Tutkimuksen painopiste on signalointiverkostossa, joka välittää viestejä solujen välillä morfogeneesin aikana ja aikaansaa solujen erikoistumisen. Erityisiä mielenkiinnon aiheita ovat: induktiivinen elinten muodostuminen, kantasolujen säätely ja evolutiivinen kehitysbiologia.
Kehitysbiologian tutkimusohjemaa johtaa Irma Thesleff. Tutkimusryhmiä tässä tutkimusohjelmassa on kuusi.
Kokonaisten yksilöiden geenikartat ovat saatavilla ja tämä tutkimusohjelma painottuu ymmärtämään genomien toimintaa ja dynamiikkaa. Ohjelman sisällä pyritään yhdistämään eri tieteenalojen osaamista tämän genetiikan osa-alueen haasteiden ratkaisemiseksi. Tutkimusohjelma tekee läheistä yhteistyötä genomianalyysiyksikön kanssa.
Genomibiologian tutkimusohjelmaa johtaa Yrjö Helariutta. Tutkimusryhmiä tässä ohjelmassa on seitsemän.
Rakennebiologian ja biofysiikan tutkimusohjelma keskittyy makromolekyylien ja niiden muodostamien kompleksien kolmiulotteisen rakenteen ja kemiallisten vuorovaikutusmekanismien selvittämiseen. Erityisiä mielenkiinnon kohteita ovat virusten, entsyymien, proteiinien ja solukalvoproteiinien rakenne ja toiminta. Tutkimusohjelmassa yhdistetään kemia proteiinikompleksien toimintaan ja tämän tukena toimivat ydintoiminnot niin NMR-laboratoriosta kuin muistakin palveluista.
Tutkimusohjelmaa johtaa Sarah Butcher. Tutkimusryhmiä tässä ohjelmassa on yhdeksän. Lisäksi VTT tekee yhteistyötä NMR-laboratorion kanssa.
Christian Tourret
Christian Tourret (s. 20. syyskuuta 1946 Meudon-la-Forêt, Hauts-de-Seine, Ranska) on entinen ranskalainen yleisurheilija, jonka päälaji oli pituushyppy.
Tourret sijoittui Ateenan EM-kilpailuissa 1969 pituushypyssä kolmesta ranskalaisesta heikoimpana yhdeksänneksi tuloksella 782 cm. Hän sijoittui yhdeksänneksi myös Helsingin EM-kilpailuissa 1971 tuloksella 774 cm; karsinnassa hän hyppäsi tuloksen 782 cm. Münchenin 1972 olympialaisissa Tourret sai karsinnassa tuloksen 755 cm eikä selviytynyt loppukilpailuun. Sisäratojen EM-kilpailuissa hän sijoittui yhdeksänneksi tuloksella 766 cm Wienin kisoissa 1970.
Ranskan mestaruuden 180-senttinen ja 70-kiloinen Tourret voitti vuonna 1970. Samana vuonna hän teki uransa pisimmän hypyn 809 cm, joka jäi seitsemän senttimetriä Jacques Panin nimissä olleesta Ranskan ennätyksestä.
Hymn to Life
Hymn to Life on kitaristi Timo Tolkin toinen sooloalbumi. Se julkaistiin 6. toukokuuta 2002. Tolkin ohella albumilla kuullaan vierailevia laulajia Michael Kiske ja Sharon den Adel.
Albumi ylsi Suomen virallisen listan sijalle 38.
Kaikki kappaleet säveltänyt ja sanoittanut Timo Tolkki.
Émile Maggi
Emile Maggi (s. 12. maaliskuuta 1908 Tucquégnieux, Meurthe-et-Moselle, Ranska – 19. huhtikuuta 1986) oli ranskalainen kilpakävelijä, joka saavutti Euroopan-mestaruuskilpailuissa kaksi mitalia.
Maggi edusti Ranskaa 10 000 metrin kävelyssä neljissä arvokilpailuissa. Oslon EM-kilpailuissa 1946 hän saavutti pronssia ajalla 48.10,4. Lontoon 1948 olympialaisissa hän sijoittui kuudenneksi ajalla 47.02,8. Alkuerissä hän käveli ajan 45.44,2. Brysselin EM-kilpailuissa 1950 hän saavutti hopeaa ajalla 46.16,8 häviten 15 sekuntia sveitsiläiselle Fritz Schwabille. Helsingin 1952 olympialaisissa Maggi sijoittui seitsemänneksi ajalla 46.08,0.
Maggi voitti Ranskan mestaruuden 10 000 metrin kävelyssä vuosina 1941 ja 1946–1950 sekä 50 kilometrin kävelyssä vuosina 1953 ja 1955. Hän käveli eri matkoilla useita Ranskan ennätyksiä.
Hoya
Hoya on japanilainen teollisuusyritys. on perustettu vuonna 1941 ja se on alusta alkaen erikoistunut optisen lasin valmistamiseen. Nykyisin Hoya on maailman suurin optisen lasin valmistaja. Yritysostojen myötä tuotevalikoima on laajentunut lasimateriaalin valmistamisesta myös lopputuotteiksi, kuten kamerat, linssit ja muut kuvauslaitteet.
Hoya valmistaa mm. seuraavia tuotteita eri tuotemerkkien alla:
Lisäksi tuotevalikoimaan kuuluuvat mm. pöytäkristallit ja järjestelmien suunnittelu. Hoyan tuotemerkkejä ovat muun muassa Hoyalux iD (silmälasit) ja Pentax (digitaalikamerat ja objektiivit).
Hoya:n kotisivut
Solusitkos
Solusitkos eli synsytium () on monia tumia sisältävä jättisolu. Monitumaisuus johtuu siitä, että tuman jakautuessa solulima ei jakaudu.
Esimerkkejä:
András Keve-Kleiner
András Keve-Kleiner (10. marraskuuta 1909 Budapest – 30. maaliskuuta 1984) oli unkarilainen lintutieteilijä.
András Keve-Kleinerin sukunimi oli alun perin saksalainen Kleiner. Kerrotaan hänen muuttaneen nimensä turvallisuussyistä 1942, koska toisen maailmansodan aikaisessa Unkarissa oli vaarallista olla saksalaisella nimellä varustettu. Myöhemmin hän lyhensi sukunimensä Keveksi.
Kleiner vieraili jo koululaisena Budapestin lintutieteellisessä instituutissa. Vuonna 1930 hän piti Paduan eläintieteellisessä kongressissa esitelmän. Vuodesta 1934 alkaen hän työskenteli lintutieteellisessä instituutissa osa-aikaisena ammattilaisena. Samana vuonna hän luennoi Oxfordissa 8. kansainvälisessä ornitologian kongressissa. Vuonna 1935 Kleiner väitteli filosofian tohtoriksi. Vuonna 1939 hän sai assistentin viran instituutissa. Keve-Kleiner osallistui toiseen maailmansotaan 1944–1945. Häntä kutsutaan yksityisdosentiksi 1946 ja 1948–1949 hän toimi maatalousmuseon johtajana.
Keve-Kleiner nimesi linnuista ainakin närhen ("Garrulus glandarius") alalajin "ferdinandi" 1944.
Karkaus
Karkaus on kylä entisessä Suomenniemen kunnassa Etelä-Savossa, aiemmin Etelä-Karjalassa. Kylä sijaitsee Suomenniemen koillisosassa lähellä entisen Ristiinan kunnan rajaa.
Tiina Lehikoinen
Tiina Lehikoinen (s. 18. elokuuta 1982, Juuka) on Tampereella asuva kirjailija ja kuvataiteilija. Hän on valmistunut filosofian maisteriksi Turun yliopiston Taiteiden tutkimuksen laitokselta.
Vuosina 2013-2015 Lehikoinen toimi Tuli&Savun päätoimittajana yhdessä Jouni Teittisen kanssa. Vuodesta 2016 hän on päätoimittanut Osuuskunta Poesian julkaisemaa Noesis-verkkolehteä.
Vuonna 2008 ilmestynyt Lehikoisen esikoisteos, aforismikokoelma "Sitruunalumilyhtyjä" valittiin Vuoden aforismikirjaksi.
Tiina Lehikoisen runoja on julkaistu useissa antologioissa. Lisäksi hän on kirjoittanut aktiivisesti runouteen liittyviä esseitä ja artikkeleja eri julkaisuihin.
Kesävainaja
Kesävainaja on Viikatteen kahdeksas EP-levy, joka julkaistiin 13. toukokuuta 2009. Kesävainaja-EP:n lisäksi mukana on kesän 2008 festivaaleilla äänitetty Vaiennut soitto-live-EP, joka sisältää alkuperäisen, vuonna 1998 ilmestyneen ”Vaiennut soitto”-EP:n kaikki kappaleet live-versioina. Kappaleet äänitettiin äänitysautoa apuna käyttäen ja live-äänen jälkikäsittely tehtiin SonicImage -studiolla Kouvolassa helmikuussa 2009.
Kesävainaja-EP:n kappale ”Aaveissa vainko olet mun” ilmestyi myöhemmin Viikatteen albumilla "Kuu kaakon yllä".
Albumi nousi suoraan Suomen virallisen singlelistan sijalle 1.
Sävellykset ja sanoitukset Kaarle Viikate, ellei toisin mainita. Sovitukset Viikate ja Miitri Aaltonen.
Kesävainaja-EP
Vaiennut soitto-liveVierailijat
Muut henkilöt
Koivukallio
Koivukallio on Ylivieskan kaupungissa Toivonpuiston kaupunginosaan kuuluva alue. Se sijaitsee kantatien 86:n itäpuolella, noin 2 kilometriä kaupungin keskustasta.
Pohjois-Irlannin ensimmäinen ministeri
Pohjois-Irlannin ensimmäinen ministeri (englanniksi "First Minister") on nimike, jota käytetään Pohjois-Irlannin hallitusjohtajasta vuodesta 1999. Tällä hetkellä ensimmäisenä ministerinä toimii Peter Robinson.
John McIntire
John Herrick McIntire (27. kesäkuuta 1907 Spokane, Washington – 30. tammikuuta 1991 Pasadena, Kalifornia) oli yhdysvaltalainen näyttelijä. Hän on näytellyt muun muassa elokuvissa "Asfalttiviidakko" (1950), "Psyko" (1960) ja "Honkytonk Man" (1983). Hän näytteli runsaasti myös televisiossa, erityisen usein lännensarjoissa, joista mainittakoon "Bonanza" ja "Virginialainen". Hänen viimeinen roolinsa oli menestyselokuvassa "Turner ja täystuho" (1989). McIntire menehtyi keuhkosyöpään ja keuhkolaajentumaan vuonna 1991.
Wilhelm Meise
Wilhelm Meise (12. syyskuuta 1901 Essen – 24. elokuuta 2002 Hampuri) oli saksalainen lintutieteilijä.
Meise opiskeli Berliinin yliopistossa 1924–1928. Hän väitteli filosofian tohtoriksi professori Erwin Stresemannin johdolla variksen ja nokivariksen esiintymisestä ja niiden risteytymisestä. Hän myös analysoi varpusen ja pensasvarpusen taksonomiaa ja historiaa, erityisesti niin sanotun "italianvarpusen" osalta, joka joskus katsotaan omaksi lajikseen "P. italiae" (BirdLife Suomi ei tunnusta lajia). Meise toimi Dresdenin luonnonhistoriallisen museon selkärankaisosaston kuraattorina vuodesta 1929 toisen maailmansodan alkamiseen saakka. Sodan päätyttyä hän vietti kolme vuotta vankileirillä Siperiassa. 1948 hän sai viran Berliinin eläinmuseosta ja 1951 hänet nimitettiin Hampurin luonnonhistoriallisen museon lintutieteen kuraattoriksi (1951–1969) ja Hampurin yliopiston professoriksi (1951–1972). Jäätyään eläkkeelle hän jatkoi tutkimustyötä vielä 30 vuotta.
Vuonna 1955 Meise teki tutkimusretken Angolaan ja julkaisi seuraavina vuosina useita kirjoituksia Afrikan linnuista. Meise toimitti 47 osaa Max Schönwetterin (kuoli 1960) aloittamaan teokseen "Handbuch der Oologie" 1960–1992. Teos käsittää neljä osaa ja 3 666 sivua ja sen sivuilla esitellään kaikkien tunnettujen lintulajien ja -alalajien munat. Meisen mukaan maailmassa on 30 000–35 000 lintujen alalajia mutta tiede tuntee niistä vain puolet. Meise julkaisi kaikkiaan 170 kirjoitusta, pääosin linnuista, mutta myös skorpioneista, hämähäkeistä, liskoista, käärmeistä ja nilviäisistä. Hänet valittiin American Ornithologists' Unionin jäseneksi 1938. Hän avioitui 1930 ja hänellä oli kolme lasta. Meise kuoli 101-vuotiaana.
Meise nimesi linnuista useita alalajeja sekä celebesinparatiisimonarkin suvun "Eutrichomyias" ja bougainvillenmesikon suvun "Stresemannia".
Venäjän presidentinvaali 2000
Venäjän presidentinvaali 2000 pidettiin 26. maaliskuuta 2000. Vaalit voitti silloinen pääministeri ja virkaa tekevänä presidenttinä toiminut Vladimir Putin. Boris Jeltsin oli eronnut 31. joulukuuta 1999. Virallisesti puolueista riippumattoman, FSB-taustaisen Putinin lisäksi ehdolla olivat kommunistien Gennadi Zjuganov, Jabloko-puolueen Grigori Javlinski, Amangeldy Tuleyev, äärikansallinen Vladimir Žirinovski, Konstantin Titov, Ella Pamfilova, Stanislav Govoruhin, Juri Skuratov, Aleksander Podberyozkin ja Umar Džabrailov. Näistä vain kommunistien Zjuganov sai merkittävästi ääniä, 29,21 %. Länsimielisenä pidetty Javlinski sai 5,80 %, ja muista esimerkiksi räyhäkansallinen Žirinovski 2,70 %.
Putinin voitto perustui hänen rakentamaansa kuvaan tšetšeenejä vastaan taistelevana, nuorena kovaotteisena miehenä. Toisaalta Putin näkyi vaalien alla tiedotusvälineissä muita useammin. Monet tarkkailijat pitivät vaaleja epäreiluna, koska eri kanavat suosivat omia ehdokkaitaan, eikä kaikilla ehdokkailla ollut yhtä hyvin mahdollisuuksia päästä tiedotusvälineisiin.
Vuoden 1998 tienoilla kaavailtiin tulevaksi presidentiksi esimerkiksi Moskovan pormestari Juri Lužkovia tai Jevgeni Primakovia. Jeltsin erotti Primakovin peläten hänen tulevan itseään suositummaksi, Primakov kieltäytyi myös vastustamasta kommunistiministereitä, jotka pyrkivät erottamaan Jeltsinin. Juri Lužkovin mahdollisuudet heikkenivät, kun Putin nousi pääministeriksi. Suurliikemiesten halu tukea Lužkovia heikkeni, ja he asettuivat mediakoneistoineen Putinin taakse.
Archaeplastida
Archaeplastida tai Primoplantae on vuonna 2005 kuvattu aitotumaisten taksoni, johon on sisällytetty kasvikunta (vihreät kasvit), punalevät ja glaukofyytit. Kaikilla näillä ryhmillä on soluissaan kaksikalvoiset viherhiukkaset, minkä vuoksi otaksutaan, että nämä saivat viherhiukkaset suoraan endosymbionttisista syanobakteereista. Oletus siitä, että nämä kolme olisivat ainoat eliöryhmät, jotka saivat viherhiukkaset suoraan primäärisen endosymbioosin tuloksena, on kuitenkin vailla vahvistusta. Muilla eliöryhmillä, joilla on viherhiukkasia (esimerkiksi kunta "Chromalveolata"), viherhiukkasten ympärillä on kolme tai neljä kalvoa. Tämä johtuu moninkertaisesta (sekundaarisesta) endosymbioosista.
Päätodisteet oletukselle siitä, että "Archaeplastida" olisi monofyleettinen eli samasta kantamuodosta kehittynyt ryhmä, on saatu geneettisillä tutkimuksilla, joiden perusteella vaikuttaa siltä, että "Archaeplastida"-ryhmän viherhiukkasilla olisi ammoin ollut yhteinen kantamuoto.
Laajassa merkityksessä "Archaeplastida"-ryhmän voidaan ymmärtää tarkoittavan koko kasvikuntaa (ns. "Plantae sensu lato"). Tällöin punalevät, vihreät kasvit ja glaukofyytit olisivat alakuntatason taksoneita. Toisaalta vanhimman ja ahtaimman tulkinnan mukaan kasveiksi on luettu vain versokasvit ("Embryophyta", ns. "Plantae sensu stricto"), ja välimuodon tulkinnan mukaan vihreät kasvit ("Chlorobionta/Chloroplastida/Viridiplantae") eli versokasvit ja viherlevät. Luokittelu tämän suhteen ei ole vakiintunut.
Tartu Ülikool/Rock
Tartu Ülikool/Rock (Tarton yliopisto/Rock) on virolainen koripalloseura.
Tartu Rock on vanhin edelleen koripalloa pelaava virolaisjoukkue. Se liittyi SEB Korvpalli Meistriliigaan heti sen perustamisen yhteydessä vuonna 1944. 1950-luvulla seura voitti Viron sosialistinen neuvostotasavallan mestaruuden viisi kertaa peräkkäin. Rock voitti myös kausien 2006–2008 Viron mestaruuden.
Jääkiekon nuorten maailmanmestaruuskilpailut 1998
Jääkiekon nuorten maailmanmestaruuskilpailut 1998 järjestettiin Suomessa Hämeenlinnassa ja Helsingissä Hartwall Areenalla. Kotijoukkue Suomi voitti Hannu Kapasen valmennuksessa maailmanmestaruuden Venäjää vastaan käydyssä loppuottelussa 2–1. Voittomaalin teki jatkoajalla Niklas Hagman. Voittomaalin syötti Olli Jokinen ja Eero Somervuori. Sveitsi voitti pronssiottelussa Tšekin lopputuloksin 4–3. Ottelutapahtuma järjestettiin 25. joulukuuta 1997–3. tammikuuta 1998.
Yllätyksellisesti Kanadan kahdeksan vuoden menestysputki katkesi sen sijoittuessa kahdeksanneksi. Historiallisen yllätyksellinen oli sen tappio Kazakstanille 3–6. Suomalaisista All-Star-joukkueeseen pääsivät Olli Jokinen ja Eero Somervuori.
MM-taso
Jacob Black
Jacob ”Jake” Black on kuvitteellinen hahmo Stephenie Meyerin fantasiakirjasarjassa "Houkutus". Jacob on mukana sarjan jokaisessa osassa. Ensimmäisessä osassa, "Houkutuksessa", hän on pelkkä sivuhenkilö, mutta sarjan toisesta osasta alkaen hän nousee suurempaan rooliin ystävystyessään lähemmin Bella Swanin kanssa. Jacob kuuluu Quileute-intiaaniheimoon ja asuu isänsä Billyn kanssa La Pushin intiaanireservaatissa. Monien muiden heimon jäsenten tavoin myös Jacob on ihmissusi. Hän on rakastunut Bellaan ja kilpailee Edward Cullenin kanssa tytöstä. Kirjasarjaan perustuvissa elokuvissa Jacobia esittää Taylor Lautner.
Stephenie Meyer kertoi, että Jacobin piti aluksi olla vain henkilö jonka puheista Bella tajuaisi Culleneiden olevan vampyyreja. Meyer kuitenkin piti hahmosta niin paljon, että päätti antaa hänelle isomman roolin seuraavassa kirjassaan ja Meyer kutsuukin Jacobia ”lempilahjaksi, jonka "Uusikuu" antoi minulle.”
Meyer kirjoitti virallisille sivuilleen, että Jacobin ilmestyessä vakihahmoksi "Uusikuuhun", Meyer palasi takaisin "Houkutukseen", jota hän editoi samaan aikaan ”kuljettaen Jacobin ja hänen isänsä "Houkutuksen" läpi paremmin.”
Jacobilla on vain pieni rooli sarjan ensimmäisessä kirjassa. Hän on Bellan isän ystävän, Billyn poika. Bella kuulee Jacobilta tämän heimon vanhan legendan ja sen miten se liittyy Cullenien perheeseen. Vampyyrit ja heimo ovat vanhoja vihollisia. Jacob pitää kovasti Bellasta.
Edward jättää Bellan ja muuttaa pois perheensä kanssa ja silloin Bella ystävystyy syvemmin Jacobin kanssa. Heistä tulee hyviä ystäviä, jopa parhaita ystäviä. Jacob ja osa heimon pojista muuttuvat ihmissusiksi alueella olevien vampyyrien vaikutuksesta.
Jacob pelastaa Bellan, joka lähes hukkuu ollessaan kalliosukeltamassa. Edward palaa ja sopii Bellan kanssa. Hän myös muistuttaa Edwardia vanhasta sopimuksesta, jonka mukaan he eivät saa luoda uusia vampyyreitä.
Jacob kieltäytyy näkemästä Bellaa ja vastaamasta hänen soittoihinsa, koska on vihoissaan Bellalle joka otti Edwardin takaisin. Jacob tunnustaa Bellalle rakastavansa häntä ja lopulta Bellakin ymmärtää rakastavansa Jacobia. Hän valitsee kuitenkin Edwardin.
Jacob ja Cullenit kukistavat yhdessä Victorian, joka vainoaa Bellaa, ja tämän luomat vampyyrit. Kirjan epilogi on kirjoitettu Jacobin näkökulmasta, hän on vihoissaan Bellan päätöksestä muuttua vampyyriksi ja siitä, että hän valitsi Edwardin. Hän karkaa kotoaan, jotta saisi olla rauhassa.
Bellan ollessa raskaana Jacob yrittää piristää häntä ja Renesmeen synnyttyä hän leimaantuu (ihmissusi löytää tahattomasti sielunkumppaninsa) tähän. Jacobin ja Rosalien välit ovat kirjassa kireät ja he kutsuvatkin toisiaan useilla pilkkanimillä, mutta lopulta heidät yhdistää Renesmee, johon molemmat ovat kiintyneet. Jacob jättää laumansa, koska lauma pitää Renesmeetä vaarana muille ja päättävät tuhota lapsen. Renesmeen synnyttyä lauma tulee Cullenien luokse tappamaan lasta mutta, koska Jacob on leimautunut Renesmeehen lasta ei voi tappaa. Jacob ja hänen laumansa ovat Culleneiden puolella kun Volturit aikovat tuhota Renesmeen.
Kaijapallokala
Kaijapallokala ("Colomesus psittatus", entinen papukaijapallokala) on murtovedessä elävä melko suurikokoinen pallokalalaji.
Kaijapallokala muistuttaa väritykseltään kimalaispallokalaa, mutta on aikuisena lähes kaksi kertaa sen kokoinen. Se voi kasvaa 30 cm pitkäksi. Sen vatsapuoli on valkea, selkäpuoli kelta-tummaraitainen. Raidoitus ja vartalonmuoto muistuttavat kimalaista.
Kaijapallokaloja elää luonnossa Atlantin länsiosassa Parianlahdelta Amazonille. Se elää jokisuiden murtovedessä ja läheisillä matalikoilla.
Kaijapallokalat elävät yksin tai korkeintaan muutaman kalan ryhminä. Kaijapallokaloja pidetään murtovesiakvaarioissa, mutta niiden hampaiden kasvaminen liian pitkäksi saattaa tuottaa ongelmia.
Kaijapallokala syö simpukoita ja rapuja.
Marko Mäkinen
Marko Mäkinen (31. maaliskuuta 1977 Turku) on suomalainen entinen jääkiekkoilija, joka pelasi SM-liigassa yli 500 ottelua urallaan pudotuspelit mukaan luettuna. Hän voitti kaksi Suomenmestaruutta ja oli kahdesti SM-hopealla. Mäkinen pelasi uransa aikana myös Pohjois-Amerikassa ja Itävallan, Unkarin ja Ranskan pääsarjoissa.
Mäkinen on TPS:n kasvatti ja hän on pelannut eri ikäluokkien maajoukkueissa. Mäkinen on San Jose Sharksin kolmannen kierroksen varaus vuodelta 1995. Mäkinen debytoi SM-liigassa Kiekko-Espoossa. kaudella 1996–1997, jonka jälkeen hän meni kahdeksi kaudeksi pelaamaan Pohjois-Amerikkaan. Tapparassa Mäkinen pelasi 2000–2006 ja voitti tuona aikana Suomenmestaruuden ja kaksi SM-hopeaa. Mäkinen siirtyi kaudeksi 2008–2009 Ässiin, josta hän palasi kasvattajaseuraansa TPS:ään kesken kauden 2009–2010. Keväällä 2010 Mäkinen voitti TPS:ssä uransa toisen Suomenmestaruuden.
Mäkinen oli kaudella 2010–2011 näytillä kazakstanilaisessa HK Sary-Arka Karagandassa, mutta ei saanut sinne sopimusta. Marraskuussa Mäkinen siirtyi Unkarin ja Romanian yhteisessä MOL ligassa pelaavaan Budapest Starsiin. Hän pelasi siellä kauden loppuun ja teki seuraavasta kaudesta sopimuksen Ranskan pääsarjan Morzine-Avoriazin kanssa. Mäkinen pelasi yhden kauden Morzinessa ja ilmoitti keväällä 2012 lopettavansa pelaajauransa.
QantasLink
QantasLink on australialaisen Qantas-lentoyhtiön aputoiminimi, jota yhtiö käyttää alueellisessa ja syöttöliikenteessä. QantasLinkin lentoja operoivat Qantasin tytäryhtiöt Eastern Australia Airlines, Network Aviation ja Sunstate Airlines sekä ostopalveluna Cobham Aviation. Kaikki koneet on maalattu Qantasin väreihin. 
Heinäkuussa 2016:
QantasLinkin Eastern Australia Airlinesin operoimat kohteet:
Ruukinkoulu
Ruukinkoulu on vuonna 2003 valmistunut koulurakennus Juankoskella Kuopiossa. Päivisin Ruukinkoulussa opiskelevat Juankosken koulun (entinen yläaste) ja Juankosken lukion oppilaat. Iltaisin rakennus on Juankosken kansalaisopiston käytössä.
Ruukinkoulussa on moderni arkkitehtuuri. Erityisesti on kiitelty tehokasta tilankäyttöä ja värimaailmaa.
Koulu on kaksikerroksinen. Koulun sydän on musiikin luokka, joka on yhdistettävissä Agora-nimiseen ruokasalin kanssa. Lisäksi alakerrassa on puukäsityöluokka, liikuntasali, luokkatiloja sekä Agora (ruokasali, juhlasali) jota käyttävät kaikki koulut. Yläkerrassa on luonnontieteen luokat sekä lukion tilat.
Vuoden 2011 keväällä lukion puolen pääsisäänkäynnin katos romahti suunnitteluvirheen takia. Katoksen päälle oli kertynyt suuri määrä lunta, joka oli aiheuttanut tukijalan pettämisen. Henkilövahingoilta kuitenkin säästyttiin.
Pantteripallokala
Pantteripallokala ("Tetraodon nigroviridis") on värikäs kaakkoisaasialainen pallokalalaji. Sitä on vaikea erottaa kongonpallokalasta ja viherpallokalasta.
Pantteripallokala voi kasvaa 15 cm pitkäksi. Sillä on valkea vatsapuoli, ja selkäpuolella kellanvihreällä pohjalla tummia pilkkuja. Sen vartalo on kömpelön kulmikas; viherpallokala on sitä virtaviivaisempi.
Pantteripallokaloja tavataan luonnossa Aasiassa Sri Lankan ympäristöstä Indonesiaan ja Pohjois-Kiinaan. Se elää aikuisena joissa, puroissa ja tulva-altaissa.
Pantteripallokala on melko aggressiivinen kala. 
Pantteripallokala kutee murtovedessä. Sitä voi pitää akvaariossa vähän aikaa makeassa vedessä, mutta kasvaessaan sen pitää päästä murtoveteen. Meriveteenkään pantteripallokalaa ei tule päästää.
Pierre Jabouille
Pierre Jabouille (1875 – 14. toukokuuta 1947 Pariisi) oli ranskalainen lintutieteilijä.
Jabouille toimi siviilihallinnon virkamiehenä Ranskassa, kunnes vuonna 1905 sai siirron Indokiinaan asioiden hoitajaksi. Hän työskenteli siellä 28 vuotta, toimien eri viroissa, lopulta kuvernöörinä. Hän keräsi lintuja ja nimesi yhdessä Delacourin kanssa keisarifasaanin ("Lophura imperialis"), ruskopääpyyn ("Arborophila cambodiana") ja vietnaminnakkelin ("Sitta solangiae") sekä useita alalajeja.
Jäätyään eläkkeelle 1933 Jabouille asettui Clèresiin, jatkoi indokiinalaisten lintujen tutkimista ja osallistui "L'Oiseau"n, ranskalaisen lintutieteellisen lehden toimittamiseen. Hän kirjoitti useita tieteellisiä artikkeleita Indokiinan ja Kiinan linnuista ja osallistui joidenkin kirjojen kirjoittamiseen. Hän kuului British Ornithologists' Unioniin vuodesta 1925 lähtien.
Tammisaaren maalaiskunnan vaakuna
Tammisaaren maalaiskunnan vaakuna on saanut aiheensa Tammisaaren maalaiskunnan nimestä, johon vaakunan tammenoksa viittaa. Lisäksi aihe on suorassa yhteydessä Tammisaaren kaupungin vaakunaan. Aaltokoro ja kala viittaavat sijaintiin rannikolla ja merkittävään saaristokalastukseen.
Vaakunan on suunnitellut A. W. Rancken, ja se vahvistettiin käyttöön 3. maaliskuuta 1953. Vaakunan selitys on ”hopeakentässä pystyssä vihreä tammenoksa, jossa lehtiä ja alaosassa kaksi punaista terhoa; alapuolella sininen aaltokoroinen tyviö, jossa hopeinen, punavaruksinen kala”. Vaakuna muuttui epäviralliseksi kotiseutuvaakunaksi 1977 kun kunta liittyi Tammisaaren kaupunkiin.
Ihmebantu
Ihmebantu on seitsenosainen suomalainen sketsisarja, jota esitettiin Yle TV1 -kanavalla kesällä 2009. Sarja julkaistiin DVD:nä 3. kesäkuuta 2010 ja uusintana TV2:lla keväällä 2014.
Ihmebantussa yritettiin murtaa joitakin sketsisarjoihin muodostuneita kliseitä, kuten useita saman idean ympärille rakennettuja ns. vakiosketsejä ja samojen näyttelijöiden käyttöä. Varsinaisen ydinryhmän lisäksi sarjassa esiintyykin useita muita näyttelijöitä. Ihmebantun huumori on varsin mustaa, ja sarja on muutenkin hyvin tummasävyinen. Sarja on kielletty alle 15-vuotiailta.Yle siirsi sarjan ensimmäisen esityskierroksen kevään 2009 ilta-ajasta keskikesän yöaikaan.
Ihmebantu palkittiin parhaana komediasarjana sekä Kultainen TV- että Venla-gaalassa vuonna 2010.
Kultapallokala
Kultapallokala ("Tetraodon mbu") on afrikkalainen pallokalalaji. Se on makean veden pallokaloista suurin.
Kultapallokala voi kasvaa lähes 70 cm pitkäksi. Se on vatsapuolelta kellanvalkea, selkäpuolelta ruskeatäpläinen. Se on normaalisti litteän laatikon muotoinen, mutta voi säikähtäessään pullistaa itsensä palloksi.
Kultapallokaloja tavataan luonnossa Afrikassa Tanganjikajärven ja Kongojoen vesistöissä.
Nuoria kultapallokaloja pidetään joskus akvaarioissa muiden lajien joukossa, mutta ne saattavat muuttua aggressiiviseksi, ja jo niiden suuri koko ja isot hampaat tekevät niistä uhkan monelle lajille.
Kultapallokala syö simpukoita ja muita selkärangattomia sekä pieniä kaloja. Se elää keskikovassa, happamuudeltaan neutraalissa vedessä, jonka lämpötila on 24-26C.
Stig Holmqvist
Stig Holmqvist (s. 13. helmikuuta 1936) on entinen suomalainen jalkapalloilija ja jalkapallovaikuttaja.
Holmqvist nousi HIFK:n kokoonpanoon 1950-luvulla sen pelatessa Suomi-sarjassa. Hän oli mukana nostamassa HIFK:n takaisin mestaruussarjaan ja voitti sen riveissä Suomen mestaruuden 1959 ja 1961. Kaudeksi 1963 Holmqvist siirtyi Suomi-sarjaan pudonneeseen Helsingin Jalkapalloklubiin. HJK nousi heti takaisin pääsarjatasolle ja voitti seuraavalla kaudella mestaruuden. Holmqvist pelasi urallaan vielä Upon Pallossa ja Tapion Hongassa.
Holmqvist nousi maajoukkueeseen vuonna 1959. Hän pelasi kaikkiaan 21 maaottelua, joissa hän teki yhden maalin.
Pelaajauran jälkeen Holmqvist toimi Suomen Palloliiton pääsihteerinä vuosina 1985-1989.
Bad Deutsch-Altenburg
Bad Deutsch-Altenburg on kunta Itävallan itäosassa, Ala-Itävallan osavaltiossa 50 kilometriä Wienistä kaakkoon. Siellä on noin 1 400 asukasta. Alueella on ollut asutusta roomalaisajoista lähtien, ja sen liepeillä sijaitsee Carnuntumin arkeologinen kaivauspaikka. Kunnassa on terveyskylpylä.
Ylä-Pannonia
Ylä-Pannonia eli "Pannonia Superior" oli roomalainen provinssi. Sen muodosti keisari Trajanus noin vuonna 106 jakamalla Pannonian provinssin kahteen osaan. Provinssin pääkaupungiksi tuli Carnuntum nykyisen Bad Deutsch-Altenburgin lähistöllä.
Septimius Severus oli Ylä-Pannonian kuvernöörinä ennen kuin hänestä tuli Rooman keisari vuonna 193.
Ylä-Pannonian halki kulki Meripihkatieksi kutsuttu kauppareitti.
Mikael Granskog
Mikael Granskog (s. 26. maaliskuuta 1961 Maarianhamina) on entinen suomalainen jalkapalloilija.
Keskuspuolustajana pelannut Granskog on ahvenanmaalaisen IFK Mariehamnin kasvatti. Hän siirtyi kaudeksi 1981 ruotsalaiseen IFK Norrköpingiin. Granskog pelasi Norrköpingissä kuusi kautta, joista viisi Allsvenskanissa. Otteluita seurassa hänelle kertyi 82. Granskog pelasi tämän jälkeen vielä useita vuosia alemmissa sarjoissa Ruotsissa.
Granskog oli ensimmäinen ahvenanmaalainen pelaaja miesten maajoukkueessa noustessaan sinne vuonna 1982. Hän pelasi urallaan kaikkiaan 24 maaottelua.
Pelaajauran jälkeen Granskog on toiminut muun muassa IFK Mariehamnin jalkapallojaoston puheenjohtajana.
Julianne Klemm
Julianne Klemm on yhdysvaltalainen televisiokäsikirjoittaja, joka työskenteli erityisesti 1990-luvulla animaatioiden parissa. Hän käsikirjoitti jaksoja sarjoihin, kuten Beetlejuice, Prätkähiiret, X-Men, Where's Waldo? ja Mighty Morphin Power Rangers.
Carnuntum
Carnuntum oli tärkeä roomalaisten leiri, myöhemmin noin 50 000 asukkaan kaupunki, nykyisessä Itävallassa Bad Deutsch-Altenburgin liepeillä 40 km Wienistä itään. Kun keisari Trajanus noin vuonna 106 jakoi Pannonian provinssin kahteen osaan, Carnuntumista tuli Ylä-Pannonian pääkaupunki.
Keisari Septimus Severus antoi vuonna 194 sekä Carnuntumille että Ala-Pannonian pääkaupungille Aquincumille (lähellä nykyistä Budapestia) korkeamman kaupunginarvon "colonia". Hän osoitti siten kiitollisuuttaan Pannoniaan sijoitetuille legioonille, jotka olivat valinneet hänet valtaistuimelle.
Alueella on aloitettu kaivaukset 1870, mutta esiin on kaivettu vasta alle prosentin verran. Se on nykyisin suosittu matkailukohde.
Carnuntumista on vuonna 2011 löytynyt maatutkan avulla gladiaattorikoulu, jonka esiin kaivamista suunnitellaan. Kouluun kuului vankisellejä, sillä oppilaat olivat rikollisia tai sotavankeja, yleensä orjia. Koulua ympäröi hauta-alue, jonne harjoituksissa kuolleet haudattiin.
Árpádin silta
Árpádin silta () on Tonavan ylittävä silta Unkarin pääkaupungissa Budapestissä. Se sijaitsee Margitinsaaren pohjoispäässä ja yhdistää Budan ja Pestin toisiinsa. Árpádin silta on pääkaupungin pohjoisin silta ja koko Unkarin pisin silta. Sen pituus ajoluiskineen on noin kaksi kilometriä, kaariaukkojen ulkoreunojen väli 928 metriä.
Silta on saanut nimensä Unkarin ensimmäisen hallitsijan, ruhtinas Árpádin mukaan.
Amok (ruoka)
Amok on kambodžalainen perinneruoka, joka on valmistettu höyrytetystä kalasta ja tarjoillaan banaaninlehdellä. Amok kuuluu myös thaikeittiöön.
Reg Empey
Sir Reg Empey (s. 26. lokakuuta 1947 Belfast) on pohjoisirlantilainen Ulster Unionist Partyn poliitikko, joka toimi virkaatekevänä Pohjois-Irlannin ensimmäisen ministerin virassa vuonna 2001.
Peter Robinson
Peter Robinson (s. 29. joulukuuta 1948) on pohjoisirlantilainen Democratic Unionist Partya edustava poliitikko. Hän on toiminut vuodesta 2008 Pohjois-Irlannin ensimmäisenä ministerinä. Tässä virassa hän seurasi Ian Paisleya. Vuoden 2010 alussa hän joutui jättämään aluejohtajan tehtävän kuudeksi viikoksi vaimonsa Iris Robinsonin seksiskandaalin takia. Muutama kuukausi myöhemmin, toukokuussa 2010, Robinson hävisi Britannian parlamenttivaaleissa parlamenttipaikkansa Alliance Party of Northern Irelandin Naomi Longille. Hän oli toiminut House of Commonsin jäsenenä yli kolmenkymmenen vuoden ajan, vuodesta 1979.
Ulsterin unionistipuolue
Ulsterin unionistipuolue (, "UUP") on pohjoisirlantilainen puolue, jonka tavoitteena on pitää Pohjois-Irlanti osana Yhdistynyttä kuningaskuntaa. Tätä unionismia kannattavista puolueista UUP on suurin ja menestynein. Se hallitsi Pohjois-Irlantia vuosina 1921-1979. Sillä oli pitkään tiivis yhteys Britannian konservatiivipuolueeseen.
Vuoden 1998 Pitkänperjantain sopimuksen jälkeen UUP:n suosio kääntyi laskuun, ja vuoden 2010 Britannian parlamenttivaaleissa se ei saanut yhtään edustajaa. Vuonna 2015 se palasi alahuoneeseen kahdella edustajalla. Vuonna 2017 se menetti paikat jälleen. Sen osuus Pohjois-Irlannin äänistä oli 10,3%.
UUP:n puheenjohtaja vuosina 1995-2005 oli David Trimble, joka sai Nobelin rauhanpalkinnon 1998 yhdessä John Humen kanssa.
UUP:n Jim Nicholson on ollut Euroopan Parlamentin jäsen vuodesta 1989.
Demokraattinen unionistipuolue
Demokraattinen unionistipuolue (engl. "Democratic Unionist Party", DUP) on pohjoisirlantilainen puolue, jonka tavoitteena on pitää Pohjois-Irlanti osana Yhdistynyttä kuningaskuntaa.
Ian Paisley perusti puolueen vuonna 1971. Pohjois-Irlannin ensimmäinen ministeri, Peter Robinson, edustaa nykyään puoluetta.
Kenneth Rogoff
Kenneth Saul ”Ken” Rogoff (s. 22. maaliskuuta 1953) on Kansainvälisen valuuttarahaston IMF:n entinen pääekonomisti. Hän toimii taloustieteen professorina yhdysvaltalaisessa Harvardin yliopistossa. Rogoff on Project Syndicaten kolumnisti.
Rogoff pelasi nuorempana myös shakkia. Hän lopetti uransa vuonna 1980, mutta hän ehti saada suurmestarin arvonimen.
Bill White
William Earl ”Bill” White (26. elokuuta 1939 Toronto – 21. toukokuuta 2017) oli kanadalainen jääkiekkoilija ja valmentaja. Hän oli NHL:n parhaita puolustajia 1970-luvulla.
Jarmo Hirvasoja
Jarmo Juhani Hirvasoja (s. 4. syyskuuta 1954 Oulu) on entinen suomalainen jääspeedwayajaja.
Hirvasoja voitti vuonna 1990 jääspeedwayn maailmanmestaruuden ja on lajin ainoa suomalainen maailmanmestari. vuonna 1985 hän voitti lajin MM-hopeaa ja vuosina 1984 ja 1988 joukkuekilpailun 
MM-pronssia. Suomen-mestaruuksia Hirvasoja voitti seitsemän vuosina 1982–1991.
Hirvasoja edusti Oulun Moottorikerhoa. Siviiliammatiltaan hän on putkiasentaja. Hän lopetti uransa vuonna 1996 loukkaannuttuaan sisähallikilpailuissa Berliinissä.
John Dunning
John Dunning on seuraavien henkilöiden nimi: